**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2023 m. d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 1840 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |
| --- | --- |
| **Pavadinimas** | UAB „Keluva“ |
| **Buveinės adresas** | Liepkalnio g. 101, Vilnius, LT-02121 |
| **Juridinio asmens kodas** | 121543961 |
| **PVM mokėtojo kodas** | LT100000030513 |
| **Banko sąskaita** | LT29 7044 0600 0023 1988 |
| **Atstovas ir atstovavimo pagrindas** |  |
| **Telefonas** | +37052122420 |
| **El. pašto adresas** | info@keluva.lt |

1. **SUTARTIES DALYKAS**

1.1. Sutarties dalykas yra natrio chlorido (toliau – **Prekės**) pirkimas–pardavimas. Prekių techniniai reikalavimai nurodyti Specialiųjų sąlygų 1 priede „*Prekių pirkimo techninė specifikacija*“.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**
   1. Sutarčiai taikomas kainos apskaičiavimo būdas – fiksuotas įkainis su peržiūra. Pirkėjas perka Prekes pagal poreikį Specialiųjų sąlygų 2 priede „Prekių įkainis“(toliau – **2 priedas**)nurodytais įkainiais*,* neviršijant Specialiųjų sąlygų 2.2 punkte nurodytos Sutarties maksimalios kainos. Pirkėjas įsipareigoja išpirkti minimalų Prekių kiekį 160 tonų.
   2. Sutarties maksimali kaina yra **43.000,00 Eur** (keturiasdešimt trys tūkstančiai eurų ir 00 ct),neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM – **9.030,00 Eur** (devyni tūkstančiai trisdešimt eurų ir 00 ct). Sutarties maksimali kaina, įskaitant PVM – **52.030,00 Eur** (penkiasdešimt du tūkstančiai trisdešimt eurų ir 00 ct) (jei PVM taikomas).
   3. Tiekėjui tinkamai įvykdžius Pirkėjo užsakymą, Pirkėjas sumoka Tiekėjui už konkretų Prekių kiekį pagal Sutartyje nustatytus Prekių įkainius per Bendrųjų sąlygų 5.11 punkte nurodytą terminą.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per 5 (penkias) kalendorines dienas nuo Pirkėjo pranešimo gavimo dienos.

3.2. Minimalus išperkamas Prekių kiekis 160 tonų, turi būti pristatytas per 60 (šešiasdešimt) kalendorinių dienų nuo Sutarties įsigaliojimo dienos. Vėlesni Prekių užsakymai turi būti patiekti per 14 (keturiolika) dienų nuo Pirkėjo užsakymo pateikimo Specialiosiose sąlygose nurodytu Tiekėjo elektroniniu paštu.

3.3. Prekės pristatomos adresu Elektrinės g. 2, Vilnius. Tiekėjas pristato Prekes, įspėjęs Specialiųjų sąlygų 3.4 punkte nurodytą Pirkėjo įgaliotą asmenį elektroniniu paštu arba telefonu, patvirtinant tai elektroniniu paštu, prieš 1 (vieną) darbo dieną.

3.4. Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenys nurodyti Sutarties Specialiųjų sąlygų 3 priede. Apie Pirkėjo įgalioto asmens pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.5. Pristatydamas Prekes Pirkėjui, Tiekėjas privalo pateikti Bendrosiose sąlygose (pridedamos 4 priede) nurodytus dokumentus bei techninėje specifikacijoje 4 ir 5 punktuose nurodytus dokumentus.

3.6. Prekių patiekimas ir iškrovimas vykdomasTiekėjo jėgomis ir sąskaita.

3.7. Prekių priėmimo metu ar per jų garantijos terminą nustačius, kad daugiau kaip 10 (dešimt) % Prekių partijoje brokuotos, nekokybiškos, Pirkėjas įgyja teisę nepriimti ir / ar grąžinti visą Prekių partiją (arba jos dalį) ir vienašališkai nutraukti Sutartį. Grąžinus Prekes, Tiekėjas privalo per 30 (trisdešimt) kalendorinių dienų grąžinti Pirkėjui pastarojo sumokėtą šių Prekių kainą ir išrašyti kreditinę Sąskaitą, jei Pirkėjo buvo priimta pirminė Sąskaita. Grąžintas Prekes Tiekėjas pasiima savo jėgomis ir savo sąskaita. Nutraukus Sutartį, Tiekėjui neatlyginami nuostoliai ir išlaidos, susiję su Sutarties nutraukimu.

**4. PREKIŲ KOKYBĖS GARANTIJA**

4.1. Prekių kokybės garantijos terminas – ne trumpesnis nei 6 (šeši) mėnesiai nuo Prekių perdavimo – priėmimo akto pasirašymo dienos.

4.2. Prekių kokybės garantijos taikymo tvarka nustatyta Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuoSutarties maksimalios kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, neįskaitant PVM.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Bendrosiose sąlygose nurodytų prievolių įvykdymo užtikrinimo būdų – netesybos.

6.2. Sutarties įvykdymo užtikrinimo būdai ir taikymo tvarka nustatyta Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

8.2. Tiekėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

**9. PAKEIČIAMOS SUTARTIES BD SĄLYGOS**

9.1. Sutarties bendrųjų sąlygų 2.2 punktas papildomas 2.2.6 punktu, kuris išdėstomas taip: „2.2.6 visą Sutarties galiojimo laikotarpį užtikrins 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576, ir Komunalinio sektoriaus įstatymo 58 straipsnio 41 dalies 1-3 punktuose nurodytų sąlygų išlaikymą, jei tos sąlygos buvo tikrinamos prieš sudarant šią sutartį ir sudarys galimybes Pirkėjui bet kuriuo metu ir bet kuria apimtimi patikrinti minėtų sąlygų laikymąsi Sutarties galiojimo laikotarpiu“.

9.2. Sutarties bendrųjų sąlygų 2.3 punktas išdėstomas taip: „2.3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5, 2.2.6. punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas“.

9.3. Sutarties bendrųjų sąlygų 14.3 punktas papildomas 14.3.12 punktu, kuris išdėstomas taip: „14.3.12. kai paaiškėja, jog Tiekėjas nesilaikė 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576 reikalavimų ar atitinka bent vieną Komunalinio sektoriaus įstatymo 58 straipsnio 41 dalyje nurodytą sąlygą“.

9.4. Sutarties bendrųjų sąlygų 14.3 punktas papildomas 14.3.13 punktu, kuris išdėstomas taip: „14.3.13. Pirkėjas turi teisę Sutarties galiojimo laikotarpiu pareikalauti iš Tiekėjo pateikti pagrindžiančius dokumentus dėl jo teikiamų paslaugų ir/ar jų metu naudojamų prekių (įskaitant jų sudedamąsias dalis, pakuotes) atitikties Komunalinio sektoriaus įstatymo 58 straipsnio 41 dalies nuostatoms. Tiekėjui per Pirkėjo nurodytą terminą, ne trumpesnį nei 5 (penkios) darbo dienos, nepateikus nurodytų dokumentų ar tinkamai nepagrindus teikiamų paslaugų ir/ar jų metu naudojamų prekių (įskaitant jų sudedamąsias dalis, pakuotes) atitikties Komunalinio sektoriaus įstatymo 58 straipsnio 41 dalies nuostatoms, Pirkėjas turi teisę vienašališkai nutraukti Sutartį apie tai įspėjęs Tiekėją raštu prieš 10 (dešimt) kalendorinių dienų.“

9.5. Sutarties bendrųjų sąlygų 3.1. punktas papildomas 3.1.14 punktu, kuris išdėstomas taip: „3.1.14. Sutarties vykdymo laikotarpiu taikyti aplinkosaugines priemones, nustatytas 2 priede „Techninė specifikacija“.

**PRIDEDAMA:**

1 priedas – „*Prekių pirkimo techninė specifikacija“.*

2 priedas – *„*Prekių įkainis“*.*

3 priedas – „Kontaktiniai adresai pranešimams siųsti, asmenys, atsakingi už sutarties vykdymą“.

4 priedas –Bendrosios sąlygos.

5 priedas - Tiekėjo pasiūlymas Pirkimui (prie Sutarties atskirai nepridedamas, originalas saugomas CVPIS.

**10. SUTARTIES ŠALYS**

|  |  |
| --- | --- |
| **Pirkėjas**  **AB Vilniaus šilumos tinklai** | **Tiekėjas**  **UAB ,,Keluva“** |
| Infrastruktūros komandos vadovas | Direktorius |
|  |  |
|  |  |

Sutarties rengėjas ir už ataskaitų paskelbimą teisės aktų nustatyta tvarka CVP IS atsakingas: Pirkėjo Tiekimo grandinės komandos projektų vadovas

Už Sutarties vykdymą ir Sąskaitų priėmimą atsakinga: Chemijos ūkio vadovė

Įteikti: EK CHK

Sutarties 3 priedas

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI**

a. Pirkėjo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas - info@chc.lt

b. Tiekėjo kontaktiniai adresai pranešimams siųsti: adresas – Liepkalnio g. 101, LT-02121, Vilnius, elektroninis paštas – info@keluva.lt

**2. KONTAKTINIAI ASMENYS**

a. Pirkėjo atstovų, kurie bus atsakingi už šios Sutarties vykdymą, kontaktai: Chemijos ūkio vadovė

b. Tiekėjo atstovų, kurie bus atsakingi už šios Sutarties vykdymą, kontaktai:

c. Už Sutarties paviešinimą atsakingas Tiekimo grandinės komandos projektų vadovas.

**Pirkėjo vardu: Tiekėjo vardu:**

Infrastruktūros komandos vadovas Direktorius